ДО 

ОБЩИНСКИ СЪВЕТ 

ГРАД КРУМОВГРАД 

Д О К Л А Д Н А   З А П И С К А

от СЕБИХАН КЕРИМ МЕХМЕД – кмет на община Крумовград

ОТНОСНО: Представяне за сведение на Стратегически план за дейността на звено „Вътрешен одит“ за периода 2026 год. – 2028 год. и Годишен план за дейността на звено „Вътрешен одит за 2026 год. 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

В изпълнение на изискването на чл. 34, ал. 5 от Закона за вътрешния одит в публичния сектор (ЗВОПС), Ви представям за сведение Стратегически план за дейността на звено „Вътрешен  одит“ за периода 2026 год. – 2028 год. и Годишен план за дейността на звено „Вътрешен одит“ за 2026 год. 

В съответствие с изискванията на чл. 33, ал. 1 от ЗВОПС Стратегическият план на звено „Вътрешен одит“ за периода 2026 год. – 2028 год. е изготвен от ръководителя на вътрешния одит и определя основните цели, приоритети и обхват на вътрешния одит в община Крумовград. Стратегическият план се преразглежда и актуализира ежегодно, в резултат на настъпилите промени в целите, приоритетите и дейността на община Крумовград и на база оценката на риска.  

Годишният план за дейността на звено „Вътрешен одит за 2026 год. е изготвен въз основа на стратегическия план и дефинира предмета, обхвата, целите, времетраенето и ресурсите, необходими за изпълнение на всеки одитен ангажимент. Одитните ангажименти, заложени за изпълнение през 2026 год. са разпределени въз основа на извършена годишна оценка на риска и на база на реално разполагаемия човешки ресурс в звено „Вътрешен одит“.  
Годишният план се преразглежда текущо през годината и ще бъде актуализиран в случай, че настъпят съществени промени в организацията, състава на звено „Вътрешен одит” или други допълнителни ангажименти, инициирани от кмета на община Крумовград.
Предвид гореизложеното и на основание чл. 31, ал. 1 т. 23 и ал. 2 от Закона за местното самоуправление и местната администрация, във връзка с чл. 34, ал. 5 от Закона за вътрешния одит в публичния сектор, предлагам Общински съвет – Крумовград да вземе следното 

Р Е Ш Е Н И Е:

І. Приема за сведение Стратегически план за дейността на звено „Вътрешен одит“ в община Крумовград за периода 2026 год. – 2028 год.
ІІ. Приема за сведение Годишен план за дейността на звено „Вътрешен одит“ в община Крумовград за 2026 год. 

Приложения: 

1. Стратегически план за дейността на звено „Вътрешен одит“ в община Крумовград за периода 2026 год. – 2028 год.;

2.  Годишен план за дейността на звено „Вътрешен одит“ в община Крумовград за 2026 год.
ВНЕСЪЛ: ..…… /П/ ……….….
СЕБИХАН МЕХМЕД

       Кмет на община Крумовград
Изготвил: ……/П/ ……… /Г. Георгиева – ръководител на звено „ВО“/

Съгласувал: ……/П/ …….. /В. Пехливанова – директор на дирекция „НОП“/ 

